tomron87/hebrew-wikipedia-sentences-corpus huggingface dataset:
מייקל – בנו של "טוני השמן".
לגס, לואי, ג'ואי – הבריונים של "טוני השמן".
ג'וני טייט ליפס (האנק עזריה) – אחד הבריונים של "טוני השמן".
נקרא כך משום ש"שפתיו חתומות" - הוא נמנע תמיד ממתן תשובות ישירות לשאלות ואף פעם לא מוסר מידע.
פיט טוני (ג'ו מנטניה) - מחליף את בן דודו בניהול המאפייה ולאחר מכן מתחיל להשמין והופך ל"פאט פיט טוני".
טרוי מקלור (פיל הארטמן) – מנחה כל תוכניות ההסברה בסדרה, בהם "המדריך של פאזי הארנב לאתם-יודעים-מה".
הפסיק להופיע בסדרה לאחר מות המדבב אבל עדיין מופיע מדי פעם בקומיקס.
רייניר וולפקאסל (הארי שירר) – שחקן קולנוע דמוי שוורצנגר, אשר משחק בסדרת סרטי אקשן בה הוא מגלם שוטר בשם מק'ביין, כפרודיה על מקליין, גיבור סדרת סרטי מת לחיות.
קנט ברוקמן (הארי שירר) – מגיש הטלוויזיה היחיד בספרינגפילד.
מגיש את התוכנית "עין על ספרינגפילד", ואת חדשות הערב המקומיות.
קנט הוא איש מאוד זקן, אך עם כל הניתוחים הפלסטיים שהוא עובר, הוא נראה הרבה יותר צעיר.
סטפאני ברוקמן (פמלה היידן) – אשתו של קנט.
ארני פאי (דן קסטלנטה) – טייס מסוק דיווחי תנועה ממורמר אשר שונא את קנט ברוקמן.
משדר את הדיווחים גם לרדיו KBBL.
"איש הדבורה" (האנק עזריה (1992-2020), אריק לופז (2020-הווה)) – שחקן דרום-אמריקאי בשם פדרו המופיע במגוון תוכניות דוברות ספרדית בערוץ OCHO.
בוברלה (טרס מקניל) – מגישת סדרת אימה.
לורלין לאמפקין (דוריס גראו) – זמרת קאנטרי.
ניסתה כמה פעמים להתחיל עם הומר ללא הצלחה.
גל גדות – התמודדה להצגה של הומר אבל הוא לא התרשם ממנה.
השתתפה בעונה 30 פרק 1. בסוף הפרק בארט עלה לגן עדן וראה אותה.
ג'יי שרמן (ג'ון לוביץ') – מבקר טלוויזיה מסדרת האנימציה "המבקר", הופיע כמה פרקים בסדרה.
תוכנית הטלוויזיה של קראסטי הליצן
הרשל שמויקל פנחס ירוחם קראסטופסקי המכונה קראסטי הליצן (דן קסטלנטה) – יהודי אורתודוקסי במקור, מנחה תוכנית ילדים אשר אהובה על בארט וליסה.
לפעמים נתפס כציני, מותש ומעשן כבד אשר מביך את עצמו בעסקי השעשועים.
הוא זכה בפרס נובל לשלום (שהתברר כתרמית שנועדה להביא אותו למשפט בבית הדין הפלילי הבינלאומי בהאג) והיה נשוי ל-15 נשים, שכולן סבלו ממנו, ורגע לפני שהתחתן עם ה-16 בעונה 21 פרק 10 (פנלופה, כוכבת משנה בתוכנית שלו), הוא סירב דווקא מפני שהוא לא האמין שהוא יכול להיות בעל טוב.
הוא הפך לדמות הכי מפורסמת ב"משפחת סימפסון" שלא שייכת למשפחה עצמה.
קראסטי נוצר על ידי היוצר מאט גריינינג.
קראסטי מבוסס על ראסטי ניילס, ליצן טלוויזיוני מעיירת הולדתו של גריינינג.
הרב היימן קראסטופסקי (ג'קי מייסון) – אביו של קראסטי, רב מוכר.
ניתק את הקשר עם בנו לאחר שזה הפך לליצן, אך בעונה השלישית הם התפייסו.
הוא ערך את החתונה שלו עם פנלופה, והדגיש שם את הסתייגותו מההתבוללות שבמעשה, וכשקראסטי ביטל את החתונה, היימן צהל משמחה.
מת בתחילת העונה ה-26. בעונה 30 פרק 12 מוצג בית הכנסת החדש של ספרינגפילד שקרוי על שמו.
"סייד שואו מל" (דן קסטלנטה) – החליף את "סייד שואו בוב" כשוליה של קראסטי הליצן.
בעל עצם בשיערו ומדבר במבטא בריטי מובהק.
נוהג לנגן במשרוקית שלו בתוכנית של קראסטי.
ידוע כמי שצועק את דעת הקהל בהמון זועם ובכלל.
איצ'י וסקראצ'י (דן קסטלנטה והארי שירר) – חתול ועכבר אנתרופומורפיים שמככבים בסרטוני אנימציה קצרים, אשר מכונים "The Itchy & Scratchy Show", משודרים במהלך תוכניתו של קראסטי הליצן ופופולריים במיוחד בקרב ילדי העיירה הבדיונית ספרינגפילד ובמיוחד בארט וליסה סימפסון.
פוצ'י (דן קסטלנטה) – כלב מצויר אותו מדבב הומר לאורך הסדרה.
בשלב כלשהו דמותו הופסקה להיות משודרת בסדרה.
הנסיכה פנלופה (אן האת'וויי) – שחקנית המשחקת דמות של נסיכה בעונה 21. נוהגת לגנוב לקראסטי את ההצגה ולהפוך את התוכנית לתוכנית שחביבה רק על בנות.
בפרק הראשון שבו הופיעה היא וקראסטי עמדו להתחתן, נודע לה על עברו המפוקפק והנשים הרבות שזרק.
לאחר מכן קראסטי נטש אותה בחופה בטענה שהוא לא ראוי לה.
ד"ר ניקולאס "ניק" ריביירה (האנק עזריה) – מנתח רשלן ולא חוקי.
למד בקולג' לרפואה בהוליווד אך עשה זאת רק כדי שיוכל להשיג מרשמים לסמים.
ידוע בקריאה שלו "הי כולם" .
שמו המלא מוזכר פעם אחת בעונה 28.
ד"ר מרווין מונרו (הארי שירר) – פסיכיאטר.
מת במהלך הסדרה, אך הופיע 10 שנים לאחר מכן בטענה שהוא היה "מאוד חולה".
ד"ר ליצן – ליצן שעובד עבור קראסטי הליצן.
הוא אחד הליצנים הרבים שעושים ליצנות רפואית.
כמו רוב הליצנים הוא לובש בגדים מוזרים המתאימים לליצנים והאף אדום.
ד"ר ג'וליוס היברט (הארי שירר (1990–2021), קווין מייקל ריצ'רדסון (2021-הווה)) – רופא המשפחה של הסימפסונים.
נוטה לצחוק אחרי כל משפט שהוא אומר, כתוצאה מהתמכרות למורפין.
ברניס היברט (טרס מקניל, דון לואיס) – אשתו של ד"ר היברט, מנהלת חנות תכשיטים.
לזוג יש חמישה ילדים (שלושה בנים ושתי בנות) אשר שמם לא ידוע.
"קומיק בוק גאי" (בחור ספרי הקומיקס) (האנק עזריה) – המנהל השמן, החנון והסנוב של חנות קומיקס ברחוב מיין מספר 507 בספרינגפילד אשר ידוע בעיקר בשל העקיצות הסרקסטיות שלו.
שמו האמיתי הוא ג'ף אלברטסון, כפי שנחשף באחד מפרקי העונה ה-16. זללן ואכלן אפילו יותר מהומר.
התחתן בעונה ה-25 עם יפנית מ"טוקיו הקטנה".
בעל תואר בהנדסה כימית אבל לא משתמש בו.
הרמן (הארי שירר) – חייל לשעבר בעל יד אחת (בילדותו הוא הוציא את ידו מחלון האוטובוס, והיא נתלשה על ידי משאית).
בעל חנות לציוד צבאי ישן.
הטקסני העשיר (דן קסטלנטה) – איש עסקים עשיר טיפוסי מטקסס.
בעל נכסים רבים, כולל קבוצת כדורסל, אך בעיקר עסקי בארות נפט.
ידוע בקריאה "אי-הה!" תוך כדי שהוא יורה באקדחים באוויר.
הנציג של ספרינגפילד בוועדת הסופרבול ומראשי המפלגה הרפובליקנית בעיר.
שמו הפרטי מוזכר פעם אחת- וונמו (עונה 33).
לואיג'י ריזוטו (האנק עזריה) – שף ממוצא איטלקי שלא יודע איטלקית.
לעיתים קרובות הוא מגיש אוכל לא איכותי או משומר במסעדה שלו.
קפטן הוראסיו מקאליסטר (האנק עזריה) – רב חובל בעל עין זכוכית.
נוהג להתחיל משפטים ב-"ארררג" בסגנון פיראטי.
בעל מסעדת דגים "The Frying Dutchman" (פארודיה על "ההולנדי המעופף") וחנות לממכר עוגנים ברחוב מיין.
איש בודד בלי שום חברים.
אקירה – בעל מסעדת הסושי "הסומו העליז" ברחוב אלם בטוקיו הקטנה.
בנוסף למסעדתו הוא גם מורה לקראטה.
גיל גאנדרסון (דן קסטלנטה) – מוכר לא יוצלח שאשתו בוגדת סדרתית בידיעתו.
בעונה ה-18 הקים קורס מצליח, אבל מארג' גרמה לו לאבד את הסטודנטים ולחזור ל"לוזריות" שלו.
בקומיקס נהיה עורך דין אבל גם בזה גרוע.
בעונה ה-30 (2018) מסתבר שהוא האחרון בעיירה שמסריט ומשתמש בקלטות וידאו.
רפאל ג'ונסון- איש מכירות אחר שבניגוד לגיל מצליח בכל תחום.
שמו מוזכר לראשונה בעונה ה-12 ושם משפחתו במוסך שפתח מאוחר יותר.
ג'רמי פיטרסון (דן קסטלנטה) – נער מתבגר.
מופיע בתור עובד זמני בעבודות גרועות רבות, אבל כמעט קבוע כמלצר ב"קראסטי בורגר".
על אף שהוא בערך בן 18, קולו עדיין אינו השתנה.
באחד הפרקים נרמז שהוא הבן של דוריס.
פרופסור ג'ון פרינק (האנק עזריה) – הפרופסור המקומי, בן לאבא יהודי (פארודיה על הדמות הראשית ב"הפרופסור המפוזר" בגרסתו המקורית).
קרוי על שם אחד המפיקים.
גילה יסוד כימי וקרא לו פרינקיום.
האנס "איש החפרפרת" מולמן (דן קסטלנטה) – אדם כנוע בן 31, חייל משוחרר, מכוער וקצר-רואי בגובה 1.33 מ', המופיע לרוב כאתנחתא קומית לאורך הסדרה, לרוב במצבים איומים העוברים עליו.
לפי הקומיקס הוא גודל בידי אנשי חפרפרת שגרים במעמקי האדמה (הופיעו פעם אחת בעונה 11).
בארי דאפמן (האנק עזריה) – המפרסם של הבירה המקומית.
יהודי הומוסקסואל המסתובב עם גלימה בצבע הבירה, וחגורה מלאה בפחיות.
למעשה יש מספר "אנשי דאף" וכולם נראים אותו הדבר.
הומר גרם בטעות למוות של שניים מהם.
קוקי קוואן (טרס מקניל) – מנהלת חברת נדל"ן ממוצא אסייתי.
ארטי זיף (ג'ון לוביץ, דן קסטלנטה) – חבר לשעבר של מארג' סימפסון.
מנהל מוצלח של חברת מחשבים ואינטרנט.
שרי בובינס – מטפלת נחמדה וחביבה, אשר מתייחסת לאנשים בנחמדות ועוזרת לאנשים עם בעיות משפחה.
נוהגת לשיר שירים משמחים ולעוף על מטרייה.
עבדה פעם בשביל משפחת סימפסון, אך לבסוף התפטרה.
בפרק "סימפסוןקאליפרג'ליסטיקאקספיאלידושס" היא נהרגה כאשר נתקעה במנוע סילון של מטוס ונקרעה לחתיכות, בעוד היא עפה בשמיים עם המטרייה שלה.
שרי בובניס היא פרודיה על "מרי פופינס".
לוגש – מאמן כושר גרמני בעל מבטא רומני עבה.
בעל שיטת אימון נוקשה בה הוא מחרים את חיית המחמד של הילד שהוא מאמן, ואינו מחזיר אותה עד שהילד משלים משימה פיזית.
לינדסי נייגל (טרס מקניל) – אשת החברה הגבוהה.
אישה עשירה ששונאת בני נוער.
בכל פרק היא משנה עבודה.
דיסקו סטו (האנק עזריה) – גבר מזדקן המכור לריקודי דיסקו.
היה בן הזוג של סלמה לזמן קצר.
ג'אספר בירדלי (הארי שירר) – קשיש בעל זקן ארוך אשר מתגורר בבית האבות של ספרינגפילד.
החבר הטוב ביותר של אברהם סימפסון.
תמהוני סנילי אשר לא מודע לסביבה שלו.
קאנג (הארי שירר) וקודוס (דן קסטלנטה) – החייזרים המופיעים בפרקי הספיישל של ליל כל הקדושים.
אסא פלפס (האנק עזריה) – קשיש יהודי מטורף אשר מתגורר בבית האבות של ספרינגפילד.
חבר של אברהם סימפסון וג'אספר בירדלי.
ידוע גם כ-Old Jewish Man (איש יהודי זקן).
אלינור אברנתי או אשת החתולים המטורפת (טרס מקניל) – אישה מטורפת שמגדלת חתולים בגדלים וצבעים שונים וגם נוהגת להשליכם על אנשים, ומדברת במלמולים לא מובנים.
בעבר הייתה עורכת דין מצליחה.
אך לאחר שבן זוגה עזב אותה, היא התחילה לפתח התמכרות לאלכוהול ואובססיה לחתולים אשר גרמו לה לאיבוד שפיות.
מיס ספרינגפילד (פמלה היידן) – מלכת היופי של ספרינגפילד ומאהבת של ראש העיר.
ז'אק (אלברט ברוקס) – איש שמכור למשחקי באולינג.
הנסיכה קשמיר – חשפנית מזרחית.
קומיקו (טרס מקניל, ג'ני יוקובורי) – בחורה יפנית אשר הגיעה לאמריקה כדי לחקור את הערים העצובות ביותר, אשר אחת מהן היה ספרינגפילד.
בפרק "נשואה לבלוב" היא התחתנה עם איש הקומיקס.
רדיואקטיב מן (הארי שירר) – דמות קומיקס בדיונית פארודית על סופרמן.
קלוד קיין היה בחור לא יוצלח שמאוהב בשדרית רדיו WZEN בשם גלוריה גראנד (פארודיה על לויס ליין) ונקלע לאתר פיצוץ גרעיני ופיתח כוחות על.
אויבו המר הוא דוקטור קראב.
בסרט שצולם בספרינגפילד גולם על ידי ריינרד וולפקסטל.
כשמאט גרונינג הוציא חוברות קומיקס אמיתיות עליו, יצאה גם חוברת שמספרת את סיפור הסרט ונראים בבירור אתרים מהעיירה.
רוד רנטלדג'/fallout boy: הסיידקיק של קלוד.
בסרט גולם על ידי מילהאוס.
לפי הקומיקס קיבל חלק מכוחותיו של קלוד כששניהם היו תלויים מאנטנה ופגע בהם קרינה ממכשיר.
לפי הסרט קיבל כוחות כשנפלה עליו מכונית של מכשיר רנטגן.
עורך דין לווום, רשמית מכונה העו"ד כחול השיער (דן קסטלנטה) – הפרקליט של מר ברנז, וגם סתם נודניק שמחפש בכל פינה הפרות זכויות יוצרים.
שמו האמיתי לא מוזכר לעולם אבל מופיע על דלת משרדו.
ווה: המזכירה של עורך הדין לווום.
מוזכרת בשמה כשבארט ביקש להתגרש מהוריו.
משפחת סימפסון – הסרט הוא סרט שמבוסס על סדרת הטלוויזיה המצוירת האמריקנית משפחת סימפסון.
הסרט יצא בשנת ב-25 ביולי 2007 בבריטניה, ב-26 ביולי באירופה, אוסטרליה ויפן וב-27 ביולי בארצות הברית, קנדה ומקסיקו.
הסרט נוצר על ידי מאט גריינינג, ג'יימס ל.
ברוקס, אל ג'יין, מייק סקולי וריצ'רד סקאיי ונכתב על ידי אחד עשר כותבים.
הסרט זכה להצלחה קופתית גרף בהכנסות יותר מ-527 מיליון דולר ונחשב לסרט מצליח.
הביקורות שיבחו את הסרט שאף היה מועמד לפרס גלובוס הזהב בקטגוריית סרט האנימציה הטוב ביותר, אבל הפסיד לרטטוי.
הסרט הצליח להיות לסרט האנימציה המסורתי שלא שייך לחברת דיסני הרווחי ביותר, תואר בו החזיק למשך תשע שנים סרט האנימצה של חברת דרימוורקס "נסיך מצרים" שיצא בסוף שנת 1998.
הסרט מתחיל כשכולם מבקרים בכנסייה וסבא מקבל הארה אלוהית ומנבא נבואה בלתי ברורה שמארג' מנסה לפתור.
האגם של ספרינגפילד מזוהם מתמיד וליסה מנסה לגרום לכולם להשקיע בניקיונו של האגם, ותוך כדי מתאהבת בבחור אירי חדש שבא לעיר.
הומר ובארט עושים מבחני אומץ אחד לשני, ובמהלך המבחן של בארט הוא נוסע בסקייטבורד שלו בכל ספרינגפילד, עירום כביום היוולדו.
הומר רואה ב"קראסטי בורגר" חזיר אשר משתתף בפרסומת של ההמבורגרים של קראסטי, הוא מגלה שהחזיר יישחט בסיום הצילומים ומחליט לגדל אותו בטענה ש"אסור להרוג אותו בגלל שהוא לובש בגדים של אדם".
בארט מגלה עד כמה השכן פלנדרס הוא נחמד וחביב למרות הכל, ונותן לילדיו אהבה שהומר מעולם לא נתן לו, מה שמוביל אותו לרצות שפלאנדרס יהיה אביו במקום הומר.
הומר זורק מכלית ענקית המלאה בצרכיו של החזיר לתוך האגם (בעודו ממהר ליהנות מדונאט בחינם).
וגורם למשבר אקולוגי חמור ביותר, שבעקבותיו מחליט נשיא ארצות הברית ארנולד שוורצנגר – באמצעות ראש הסוכנות להגנת הסביבה (EPA) – לבודד את ספרינגפילד משאר ארצות הברית באמצעות כיפה ענקית ושקופה.
כל תושבי העיירה מנסים לעשות לינץ' בהומר, אבל הוא ושאר המשפחה מצליחים לברוח אל מחוץ לכיפה באמצעות חור בארגז החול של מגי, ומחליטים לעבור לאלסקה.
בדרך הומר לומד לרכב על אופנוע בתוך "כדור מוות", בעזרת ליסה.
באלסקה מתברר להם שהממשלה החליטה פשוט למחוק את ספרינגפילד מהמפה, אז הם חוזרים בניסיון להציל אותה.
הומר מקבל רעיון כשהוא רואה אופנוע זרוק, ורוכב איתו לכנסייה, בידיעה שפלנדרז בוודאי מבלה את רגעיו האחרונים שם ואיתו בארט הממורמר.
הומר ונד מצליחים לשכנע את בארט והוא קופץ לאופנוע.
הומר עושה "כדור מוות" ענקי בכיפה ובארט זורק את הפצצה מחוץ לכיפה ומפוצץ אותה מבחוץ.
הומר מכעיס מאוד את הנציג איכות הסביבה שמנסה להתנקש בו, אבל מגי מצילה אותו.
קמפיין קידום המכירות של הסרט
ביולי 2007, לקראת יציאתו לאקרנים של הסרט של משפחת סימפסון, רשת חנויות הנוחות סבן אילבן הסבו 11 חנויות ברחבי ארצות הברית וחנות נוספת בקנדה להידמות למראה של חנות הנוחות "Kwik-E-Mart" אשר נמצאת בבעלותו של אפו נהספימפטילון בסדרה.
המיקומים של החנויות המוסבות היו: בלאדנסבורג שבמרילנד, ברבנק שבקליפורניה, שיקגו, דאלאס, דנוור, הנדרסון שבנבדה, לוס אנג'לס, סן פרנסיסקו, ניו יורק, אורלנדו, סיאטל וקולומביה הבריטית שבקנדה.
12 החנויות הללו, כמו גם רוב חנויות הסבן אילבן האחרות בצפון אמריקה, מכרו באותה העת מוצרי מאכל ייחודים לסדרה משפחת סימפסון, כגון "באז קולה", סופגניות "קראסטי אוס", המשקה "סקווישיס", דונאטס בעלי ציפוי ורוד, בנוסף למוצרים אחרים אשר ייחודים לסדרה.
פריט נוסף אשר נוצר ונמכר בחנויות הסבן אילבן באותה העת היה חוברת הקומיקס "Radioactive Man Comic Book Edition #711", אשר התמקדה בדמות הקומיקס הפיקטיבית האהובה על בארט, רדיואקטיב מן.
קמפיין קידום המכירות של הסרט היה להצלחה גדולה לאחר שהצליח להביא לגידול של 30% ברווחים של חנויות הסבן אילבן ברחבי ארצות הברית.
ברבים מהחנויות אזלו המוצרים המיוחדים של משפחת סימפסון בתוך ימים ספורים מתחילת הקמפיין.
כמו כן, כחלק מקמפיין קידום המכירות של הסרט ברחבי העולם, בדרום-מערב אנגליה צוירה דמותו של הומר על גבעה ענקית.
דן קסטלנטה – הומר סימפסון, אברהם סימפסון, בארני גאמבל, קראסטי הליצן, טיני ודמויות נוספות.
ג'ולי קאוונר – מארג' סימפסון, התאומות בובייה.
ננסי קארטרייט – בארט סימפסון, מגי סימפסון, ראלף ויגאם, נלסון מאנץ, דמויות נוספות.
ירדלי סמית' – ליסה סימפסון.
הארי שירר – נד פלנדרז, מר מונטגומרי ברנז, ויילון סמית'רס, ארנולד שוורצנגר, דמויות נוספות.
האנק עזריה – בתפקיד מו סיזלאק, אפו נהספימפטילון, פרופסור ג'ון פרינק, דמויות נוספות.
מרשה ואלאס – בתפקיד עדנה קראבאפל.
טרס מקניל – בתפקיד אגנס סקינר, קוקי קוואן, דמויות נוספות.
פמלה היידן – מילהאוס ואן האוטן, רוד פלנדרז.
טום הנקס – בתפקיד עצמו.
אייל נחמיאס – הומר סימפסון
ענת ניב – מארג' סימפסון / לינדזי נייג'ל
הדר שחף-מעיין – בארט סימפסון / נלסון מאנץ / ראלף ויגאם
שירה נאור – ליסה סימפסון / מגי סימפסון
אברהם מור – אברהם סימפסון
אבי חדש – נד פלנדרז / סקראצ'י החתול
נעה קשפיצקי – רוד פלנדרז
ליאת הר לב – מילהאוס וואן האוטן / טוד פלנדרז / הלן לאבג'וי / מרטין פרינס
יובל סגל – איצ'י העכבר / קליטוס / בעל קיוסק באלסקה
אוהד שחר – בארני גאמבל / מר מונטגומרי ברנז / ג'ו קווימבי / טום הנקס / פקיד מא"ס
שמעון כהן – הכומר טימותי לאבג'וי / לו / קנת ברוקמן / ויילון סמית'רס
עידו מוסרי – קראסטי הליצן / אוטו מאן / פרופסור ג'ון פרינק / איש הדבורה / רובוט לניטרול פצצה
שמחה ברבירו – מו סיזלאק / אפו נהספימפטילון / צ'יף קלנסי ויגאם / איש הקומיקס / מנקה בסוף הסרט
לירון ברנס – קארל קארלסון / המנהל סימור סקינר / טוני השמן / סיידשואו מל
שי זורניצר – לני לאונרד / מייק דירנט מלהקת "גרין דיי"
עמי מנדלמן – ד"ר ג'וליוס היברט / קריינות / שו / איש מאלסקה / נהג במשאית משטרה
שרון שחל – קולין / אגנס סקינר / GPS
נורית בנאי קורן – אמא של נלסון / עובדת מא"ס
דב רייזר – ראס קרגיל
יורם יוספסברג – ארנולד שוורצנגר
אורי אומנותי – בילי ג'ו ארמסטרונג מלהקת "גרין דיי"
דניאל מגון – טריי קול מלהקת "גרין דיי"
עפרון אטקין – בעל דוכן / עובד מא"ס
גיל קומר – קריין פרסומת
מירב גרובר – אשת מרפא
בתחילת הסרט מופיעה הלהקה גרין דיי.
הם אף הקליטו מחדש את שיר הפתיחה של הסדרה והוציאו אותו כסינגל.
בנוסף, מופיע גם טום הנקס, שמשתתף שם בסרטון פרסומת של הממשלה.
משפחת פוטוצקי (בפולנית: Potocki, Potoccy, Potocka, Patoka) היא משפחת אצולה (שְלַכְטַה) פולנית, מהגדולות והמשפיעות לאורך השנים.
מקורה של המשפחה ומקור שמה מהכפר פוטוק ויילקי שבמחוז קרקוב שבפולין.
תיעוד על משפחה זו מופיע החל ב.
יאקוב פוטוצקי היה המגנאט הראשון במשפחה, אשר ענפיה השונים קיימים עד היום עם נציגות בארצות שונות.
השם "פוטוק" הוא אמריקניזציה של שם המשפחה פוטוצקי.
בתום "המלחמה הארוכה" כנגד האימפריה העות'מאנית זכה נציג אחד מענפי המשפחה בתואר רוזן ב-1606 מידי שליטי האימפריה הרומית הקדושה ששלטו אז בדרום ומערב פולין.
אחרי חלוקת פולין אימצו כל ענפי המשפחה את התואר.
בזכות נאמנותם ושירותם ליאן זמויסקי (ממשפחת זמויסקי) והמלך זיגמונד השלישי הפכה המשפחה לבעלת השפעה ומעמד גבוה.
הפוטוצקים מילאו תפקיד משמעותי בהיסטוריה האוקראינית כקציני צבא וכדמויות משמעותיות בחייה הכלכליים של אוקראינה.
באותה תקופה הפכו בני המשפחה לבעלי עיירות רבות (למשל, ברודי, קריסטיאנופול, נמריב, סטניסלביב, זבאראץ'), מאות כפרים ולטיפונדיה ענקית בגליציה, פודיליה ובמערב אוקראינה.
משם היו אחת המשפחות העשירות והמשפיעות ביותר על קהילת הפולנים.
מאחוזותיה של משפחת פוטוצקי: הכפר בוצ'אץ', החל מסוף המאה ה-17.
לפי אגדה יהודית שאין לה תיעוד היסטורי מחוץ למסורת היהודית, אחד מבני המשפחה, ולנטין פוטוצקי, התגייר ושינה את שמו ל"אברהם בן אברהם".
הוא הוצא להורג בשריפה, לאחר שנתפס בעקבות הלשנה ועמד בסירובו לחזור לנצרות.
יש הטוענים כי מסיבה זאת, ענף אחד בסמל האצולה של המשפחה חסר.
השם "גרף פוטוצקי" הפך גם למושג בפי יהודי פולין כשם של אדם בעל עושר רב.
מקובל היה לשמוע מפי ותיקי היישוב מעולי העלייה הרביעית והחמישית, ביטויים כגון "עשיר כגרף פוטוצקי" (לגבי עשיר מופלג) או "מתנהג כגרף פוטוצקי" (לגבי אדם החי מעבר לאמצעיו הכספיים) ודומיהם, והגערה "את חושבת שאת הבת של גרף פוטוצקי?".
משפחת עבו היא משפחה יהודית שעלתה לארץ ישראל מאלג'יר ב-1817 והשתקעה בצפת והייתה מעורבת במספר מיזמי התיישבות יהודית חקלאית בגליל ובעמק החולה.
לצד זאת ניהלו בני המשפחה סוכנות קונסולרית צרפתית בגליל.
מקור שם המשפחה עבו שנוי במחלוקת.
לפי חוקרי "אנו – מוזיאון העם היהודי", שם המשפחה עבו נובע מהשם הפרטי עבו שהוא שם ברברי ומהווה קיצור לשם הערבי עבדאללה ומקביל לשם המקראי עובדיה.
לפי מסורת משפחתית שם המשפחה עבו נובע מראשי התיבות שמופיעים בתהלים קיא פסוק ח - "עשויים באמת וישר".
מייסד השושלת שמואל עבו נולד באלג'יר ב־1789. ב־1817 עלה שמואל עם משפחתו והוריו לארץ ישראל והתיישב בצפת.
בצפת נולדו לו שלושה בנים - אברהם, יצחק ויעקב, ושתי בנות - שרה ושמחה.
לאחר כמה שנים יצא להודו, שם קיבל מונופול למסחר בצבע הבגדים "ניל" בארץ ישראל ובסביבתה, והיה רב ומורה בקהילה היהודית.
שם גם סייע לעדת "בני ישראל" שייחשבו יהודים לכל דבר.
לצורך כך נעזר ברבני צפת וירושלים.
לאות הוקרה הקימו יהודי בומביי בית כנסת על שמו.
בשנת 1870 הקים הרב שמואל עבו את היישוב היהודי הראשון שהוקם במאה ה-19 על אדמת הר מירון, ובחודש אייר תרל"ח (1878), ביוזמתה ובעידודה של משפחת עבו, התיישבו כ-30 משפחות מצפת בשיפולי הכפר הערבי ג'עוני (שמה הקודם של ראש פינה) והקימו שם מושבה בשם "גיא אוני".
בפברואר 1874 מונה שמואל עבו לסוכן קונסולרי צרפתי בצפת.
משפחת עבו רכשה אדמות בכל סביבות צפת.
הם קנו אדמות מזרחה לצפת, באזור החולה, יחד עם עוד משפחות מצפת כדוגמת משפחת ממן ומשפחת מזרחי.
ב-1872 התיישבו האחים שלמה ושאול מזרחי מצפת, בניו של הרב חיים נחום מזרחי, רב ודיין בכולל הספרדים בצפת, על אדמתם, ולצידם התיישבו עוד שבע משפחות מן הקהילה הספרדית בעיר, שהיו אריסים על אדמות משפחת עבו.
שם ניתן למקום: מי מרום.
לימים, כאשר יהודים ממזריץ' ייסדו שם את מושבתם, יסוד המעלה, חברה אליהם משפחת מזרחי שנמנית עם מייסדי המושבה.
במקביל רכשו בני עבו גם את האדמות במירון וב-1872 לערך הושיבו בהן אריסים, יהודים קרובי משפחה.
האדמה ההררית במקום הגבילה את אפשרויות העיבוד החקלאי, האיכרים היהודים עזבו והאדמות הוחכרו לפלאחים ערבים.
רק השומרים במקום נותרו יהודים.
פעילות מסוג זה הייתה גם נחלתה של הקהילה האשכנזית בצפת והנהגתה, כמו רכישת אדמות בעין זיתון וההתיישבות בגיא אוני ב-1878, בעידודם ובתמיכתם של מנהיגי הקהילה כמו הרב שמואל הלר ומרדכי סגל.
אחד ממפעליו החשובים של הרב שמואל עבו היה הקמת המבנה מעל קבר רבי שמעון בר יוחאי בהר מירון.
עד לבואו היה המבנה מוזנח ונטוש; הוא גידר את חלקת הקבר, הקים את מבנה בית הכנסת שמעליו ושיקם את הריסות בית הכנסת של האר"י בצפת.
לאחר הרעש הגדול סייע לבנות מחדש את הרובע היהודי בצפת שחרב, ואף הזמין לשם כך פועלים מקצועיים מדמשק.
הרב שמואל עבו רכש בשנת 1870 כ-7,000 דונם של אדמה חקלאית בכפר מירון, ויישב במקום עשרות משפחות יהודיות מיוצאי כורדיסטן.
בעקבות התנכלויות ערבים ליהודי צפת, פנה לשלטונות העותמאנים בבקשה שתינתן ליהודים הזכות להגן על עצמם בנשק.
משלא נענה, נסע לאלג'יר, ובהשתדלות ראשי העדה ונכבדיה נתמנה מטעם ממשלת צרפת לקונסול כללי בגליל.
כך ניתנה לו האפשרות החוקית להגן על יהודי צפת וטבריה בשמה של צרפת.
כקונסול הוא רשם מספר גדול מבני היישוב היהודי בצפת וטבריה כנתיני צרפת, וכך היו מוגנים יותר תחת חסותה של ממשלת צרפת.
בית עבו הפך למעין מבצר לכל נרדף, והשלטונות הטורקים לא העזו לפרוץ פנימה בגלל חסינותו הדיפלומטית.
ב-1840 הרב שמואל עבו נלווה אל משה מונטפיורי במסעו לדמשק בעקבות עלילת הדם.
עם פטירתו של הרב שמואל עבו בשנת תרל"ט (1879), עברה כהונת הרבנות ומשרת הקונסול לבנו, יעקב חי עבו, אשר היה הראשון מבני משפחת עבו שנולד בארץ ישראל.
הרב יעקב חי עבו, המשיך בדרכו הציבורית של אביו והרחיב את בניין בית הכנסת של הרשב"י.
בשלהי שנות השמונים הוסיף ביוזמתו ליישוב במירון אוכלוסייה יהודית של בעלי מלאכה מצפון אפריקה.
שתדלנות זו הועילה, והגזירה בוטלה.
הרב יעקב חי עבו נשא לאישה את אסתר מלכה, בת רבי יצחק כהן, נכדת הרב נפתלי כהן צדק מליברפול, תוך כדי ביקור שערכה בארץ עם משפחתה.
הוא נפטר בביתו בצפת, בג' בטבת תר"ס, 1899, לאחר תאונה קשה.
עם פטירתו של יעקב חי עבו עברה כהונת הקונסוליה של צרפת לאחיו, הרב יצחק מרדכי עבו.
אולם בכל יתר התחומים, החברתיים והציבוריים, ועל אף גילו הצעיר (שלושים) תפקד הבן, מאיר עבו, כראש המשפחה, כשלצידו רעייתו רחל.
הוא המשיך להתגורר בבית עבו ההיסטורי בצפת ולמד ב"חדר" ספרדי בילדותו, ובנעוריו למד בבירות; אחר כך למד כמה שנים בבית הספר הצבאי פוליטקניק סקול באנגליה.
כאשר מאיר עבו חזר לצפת, הוא עבד כמזכיר בקונסוליה הצרפתית.
שליטתו בשפה הערבית סייעה בידו להתחבר עם מנהיגים ונכבדים ערבים.
הוא סייע נלחם נגד המרות הדת וניסיונות המיסיון, סייע למושבות בגליל העליון, ועזר למושבה משמר הירדן לזכות בבעלות על הקרקעות שלה בבית המשפט.
בשנת 1915 ניסו 12 צעירים לעבור את הגבול צפונה כדי להתנדב לצבא הצרפתי.
הם נתפסו, והשלטונות הטורקיים אסרו אותם על מנת להעמידם לדין באשמת בגידה.
מאיר עבו הפעיל לחץ חזק על אנשי השלטון והצליח לשחרר את קבוצת הצעירים ולהחזירם לביתם.
מאיר עבו נפטר בצפת, בי' בכסלו תש"ח (23 בנובמבר 1947).
הייתה זו תחילתה של מסורת משפחתית, שהפכה במרוצת הזמן לחלק בלתי נפרד מהפולקלור הדתי עממי של חגיגות ל"ג בעומר בצפת, והתפשטה על פני כל הארץ.
שנים אחדות לאחר מכן הוחלף ספר התורה הראשון, שנידבו יהודי צפת, בספר תורה עטור כסף וזהב, שתרם בנו של הרב שמואל, הרב יצחק מרדכי עבו.
ספר תורה זה נישא עד היום בתהלוכה החגיגית מבית עבו למירון, ובתום חג השבועות, חוזר לארון הקודש בבית הכנסת בנאה ("הצדיק הלבן") בצפת - עד לערב ל"ג בעומר הבא.
משנת 1993 ועד היום הפיקה הוצאת בונגו קומיקס (Bongo Comics) סדרות קומיקס שונות המבוססת על סדרת הטלוויזיה משפחת סימפסון.רצועת הקומיקס הראשונה אשר התבססה על סדרת הטלוויזיה הופיעה עוד בשנת 1991 במגזין "Simpsons Illustrated".
בעקבות ההצלחה הרבה לה זכה הספר, יוצר הסדרה מאט גריינינג הקים יחד עם ביל מוריסון, מייק רוט, סטיב וואנס וסינדי וואנס את חברת ההוצאה לאור בונגו קומיקס (Bongo Comics).
עד סוף שנת 1993, הוצאת בונגו קומיקס הפיקה ארבעה כותרים שונים אשר התבססו על הסדרה "משפחת סימפסון": "Simpsons Comics", "Bartman", "Radioactive Man" ו-"Itchy & Scratchy Comics".
מאז ועד היום הפיקה החברה 11 כותרים נוספים המתבססים על הסדרה.
כמו כן, החוברות השונות שיצאו לאורך השנים תחת הכותרים "Simpsons Comics" ו-"Bart Simpson's Treehouse of Horror" ו-"Bart Simpson" יצאו גם לשווקים בארצות הברית במהדורת ספרים.
הקומיקס הראשון של הסימפסון נקרא Life in Hell.
רשימה חלקית של סדרות קומיקס
סדרות הקומיקס שיוצאות כיום לשווקים
Simpsons Comics – סדרת קומיקס חודשית המבוססת על עלילת סדרת האנימציה משפחת סימפסון.
הגיליון הראשון של הסדרה יצא לשווקים ב-29 בנובמבר 1993. לאורך השנים יצאה סדרת הקומיקס לשווקים במדינות הבאות ברחבי העולם: אוסטרליה, אוסטריה, ברזיל, צ'כיה, אסטוניה, פינלנד, צרפת, גרמניה, הונגריה, איטליה, מקסיקו, הולנד, נורווגיה, רוסיה, סרביה, ספרד, שוודיה, בריטניה ובמדינות נוספות.
משפחת עופר היא אחת המשפחות הישראליות העשירות בעולם.
בין בני המשפחה הבולטים ניתן למנות את סמי עופר, שהלך לעולמו ב-2011, ילדיו עידן ואייל, ואחיו יולי עופר שנפטר שלושה חודשים לאחר מות אחיו.
יחד עם צאצאיו ועם אודי אנג'ל, הם שולטים בקבוצת האחים עופר.
יוסף (ברנרד) הרשקוביץ (נולד ב-1894 בגאלאץ, רומניה.
נפטר ב-1967 בחיפה), אב המשפחה, החל בעסקי הספנות כמנהלה של חברת ספנות ארץ-ישראלית בבעלות ארנולד ברנשטיין.
לאחר סגירת החברה ב-1936 עבר לעבוד בחברה אחרת של ברנשטיין ("ברנשטיין ליין") כסוכן.
הרשקוביץ ואשתו צילה היו בין המתיישבים הראשונים בבת גלים עם אנשי ספנות יהודים אחרים (כיעקב כספי ואהרון רוזנפלד).
מאוחר יותר הקים, יחד עם בניו, וניהל את חברת הספנות קוי הים התיכון.
השם עופר הוא עברות שמו (הרש-הירש=צבי וביץ=בן).
המשפחה, ובעיקר סמי עופר, היא בין התורמות הגדולות למוסדות בישראל (לדוגמה לבית החולים רמב"ם, למרכז הרפואי איכילוב, למרכז הבינתחומי הרצליה ולסוכנות היהודית).
עם זאת, שמה של המשפחה נקשר במרוצת השנים עם מספר פרשיות הנוגעות לקשרי הון-שלטון, ובשנת 2008 אף התפרסם הסרט "שיטת השקשוקה" העוסק בנושא.
דוד עופר (1919–1994) – בכור האחים והמפקד לשעבר של מחוז דרום ומחוז תל אביב במשטרת ישראל, שירת בדרגת ניצב.
(1948–1973) – טייס קרב שנהרג במלחמת יום הכיפורים בעת שמטוסו (מדגם A-4 סקייהוק) הופל מעל רמת הגולן.
שריה עופר (1952–2013) – מפקד גדוד שקד וממקימי יחידת שלדג.
באוקטובר 2013 נרצח בידי פלסטינים בביתו שבאתר "ברוש הבקעה" בצפון בקעת הירדן.
דוקטור לשם כבוד מטעם אוניברסיטת חיפה.
עידן עופר (נולד ב-1955) – בנו של סמי, מנהל קבוצת האחים עופר וחברות הבת השונות.
היה בעבר יו"ר החברה לישראל וכיום משמש בה דירקטור.
כמו כן, היה בעבר יו"ר צים, שנשלטת על ידי החברה לישראל.
הוא שולט במשט השקעות בע"מ, המחזיקה ב-80% מההון של מילניום השקעות אלעד.
בנוסף משמש יו"ר החברה בטר פלייס.
בעבר כיהן כיו"ר של בנק המזרחי המאוחד (שהפך בשנת 2005 לבנק מזרחי טפחות), עידן גם אחד מבעלי קבוצת הכדורגל אתלטיקו מדריד בה מחזיק כ-33% מהמניות.
אייל עופר (נולד ב-1950) – בנו של סמי, יו"ר של חברת התיווך עופר גלובל הולדינגס.
הוא בוגר מכללת אטלנטיק באדריכלות ובהנדסה.
בחודש מאי 1991 הוא היה ליו"ר ומנכ"ל של Deerbrook.
משנת 1995 הוא מכהן כדירקטור של חברת השיט השנייה בגודלה בעולם, רויאל קריביאן, מיזם משותף עם משפחת פריצקר (מלונות הייאט).
הוא גם יו"ר ומנכ"ל חברת הנדל"ן קרלייל MG, ומאז 1996, יו"ר משותף של קרן מילר גלובל.
בנוסף הוא חבר בוועדה המייעצת הבינלאומית של חברת הנדל"ן הגרמנית Eurohypo.
יולי עופר (1924–2011) – איש עסקים שהתמחה בתחומי נדל"ן, מסחר, הובלה ימית, מלונאות, פיננסים ותעשייה.
ליאורה עופר (נולדה ב-1953) – ביתו של יולי, יו"ר חברת מליסרון (חברת החזקות נדל"ן שבשליטת "עופר השקעות").
ירשה מאביה 51% ממניות "עופר השקעות".
בעלה לשעבר אודי אנג'ל כיהן כיו"ר צים, כיום מנכ"ל XT אחזקות, ונשיא וראייטי ישראל.
ילדי סמי עופר (לפי דירוג פורבס לשנת 2023):
אייל עופר – כ-19 מיליארד דולר.
אייל הוא בעל השליטה בבנק מזרחי טפחות לצד שותפו דודי ורטהיים.
עידן עופר – 14 מיליארד דולר.
עידן הוא בעל השליטה בחברה לישראל, ודרכה, באיי.סי.אל גרופ (לשעבר: כימיקלים לישראל בע"מ), בתי זיקוק לנפט (בז"ן), וצים.
ליאורה עופר – 1.6 מיליארד דולר (לפי דירוג פורבס לשנת 2021)
דורון עופר – 2.5 מיליארד ש"ח (לפי דירוג פורבס לשנת 2016)
ברשות הבני דודים עופר גם אוסף אמנות, מהיקרים בעולם.
משפחת פּוֹליאקוב הייתה משפחה יהודית נודעת ברוסיה בתקופת האמנציפציה.
המשפחה הייתה כמעט שקולה בעושרה למשפחת רוטשילד המפורסמת ממערב אירופה.
משפחת פוליאקוב הייתה משפחה של תעשיינים ובנקאים.
שלושה מבניה – יעקב, שמואל (סמואיל) ואליעזר (לזר) – זכו בתואר אצולה רוסי והקימו את "החברה הרוסית הדרומית לעיבוד פחם ואבן".
במפעלים רבים שהקימו, סיפקו עבודה לעובדים יהודים רבים.
המשפחה בנתה מכספה יותר מ-20,000 ק"מ של מסילות ברזל ברוסיה.
המסילות הוקמו בשיטה שנקראת כיום B.O.T: יזמים פרטיים זכו במכרזים וקיבלו אדמות וערובות כספיות מהמדינה, בנו על חשבונם והפעילו תמורת תמלוגים.
שמואל פוליאקוב ואחיו זכו במספר מכרזים לסלילת מסילות רכבת והעסיקו אף בזה יהודים כסוכנים וספקי ציוד.
בנוסף לכך המשפחה הנציחה את שמם בשל תרומתם הרבה לקהילה היהודית של מוסקבה והקימה במוסקבה את בית הכנסת בולשאיה ברונאיה הנודע בעיר.
בגלל עושרה המשפחה משכה אש רבה והייתה גורם לאנטישמיות, לדוגמה הפרוטוקולים של זקני ציון מבוססים, בין היתר, גם עליה.
בתו של לזר פוליאקוב, ציטה, נישאה לימים לאליהו ברלין, ממנהיגי היישוב ומחותמי מגילת העצמאות של ישראל.
משפחת פארנזה (באיטלקית: Farnese) הייתה משפחת אצולה איטלקית.
השפעתה הייתה ניכרת בעיקר בתקופת הרנסאנס האיטלקי.
בין האישים הבולטים במשפחה נמנים האפיפיור פאולוס השלישי ונכדיו הקרדינל אלסנדרו פארנזה ואוטאביו פארנזה, דוכס פארמה, הקרדינל אודוארדו פארנזה ואודוארדו פארנזה, דוכס פארמה וכן ג'וליה פארנזה היפה (Giulia la bella), פילגשו של האפיפיור אלכסנדר השישי לבית בורג'ה.
המשפחה החזיקה בדוכסות פארמה ופיאצ'נצה בין 1545 ל-1731.
מקורה של המשפחה בקסטרום פרנטי (Castrum Farneti) ועדות לקיומה ניתן למצוא כבר בשנת 984. אחד מבני המשפחה, פייטרו, נזכר כמגן הגיבלינים בטוסקנה ב-1110. בני משפחה נוספים לקחו חלק במלחמות בטוסקנה עד שב-1319 התיישבו בטושיה שבלאציו ורכשו את העיירה פארנזה.
בעקבות בריתות ושיתופי פעולה עם קרדינלים מובילים הצליחו להגדיל את שטחם בלאציו, שהייתה חלק ממדינת האפיפיור.
למשל, ב-1368 סייע ניקולו פארנזה לאפיפיור אורבנוס החמישי במלחמותיו נגד הגיבלינים ובתמורה זכה בנחלות בצפון לאציו ובפריווילגיות שהציבו את משפחתו באותו מעמד כמו משפחות רומאיות עתיקות ונכבדות כבית אורסיני ומשפחת קולונה.
במהלך המאה ה-15 הורחבו נחלות המשפחה עד אגם בולסנה.
חלק מבני המשפחה היו מצביאים-שכירים ברומא וסיינה, אחד מהם, רנוצ'יו פארנזה (1390–1450) זכה לתואר סנטור רומא.
בנו, פייר לואיג'י, נשא לאישה בת משפחתו של האפיפיור בוניפקיוס השמיני, משפחת קסטני, אחת העתיקות והמכובדות ברומא.
בתו הייתה ג'וליה פארנזה היפה, שבגיל 19 ונשואה (לאורסינו אורסיני), שימשה כפילגשו של האפיפיור אלכסנדר השישי לבית בורג'ה.
אחיה, אלסנדרו, זכה בהשתדלותה לתואר קרדינל ולימים היה לאפיפיור פאולוס השלישי.
הוא הורה להקים את ארמון פארנזה במרכז רומא כבית מגורי המשפחה.
הארמון קיים עד היום ומשמש את שגרירות צרפת.
את נכדו, שנקרא אף הוא אלסנדרו, מינה האפיפיור לקרדינל בגיל 14. את בנו הבלתי-חוקי פייר לואיג'י, מינה למפקד צבא מדינת האפיפיור (גונפלוניירה) והעניק לו את העיר קסטרו (בלאציו), שטחים לחופי אגם בולסנה ותואר של דוכס.
ב-1545 הכתיר את בנו לדוכס פארמה.
בנו, אוטאביו, הוכתר ב-1547 בתואר הכפול דוכס פארמה ופיאצ'נצה.
ב-1641 התגלע סכסוך בין אודוארדו פארנזה לבין משפחת ברבריני ובן המשפחה, האפיפיור אורבנוס השמיני.
בעקבות הסכסוך נודה אודוארדו מהכנסייה וצבא האפיפיור צר על קסטרו.
אודוארדו ארגן קואליציה בהשתתפות דוכס ונציה, פירנצה ומודנה.
המלחמה והמצור על קסטרו, שחוללו הרס מוחלט של העיר, נמשכו עד 1644 ולאחר מותו של אורבנוס השמיני הוצתו מחדש וכלו רק ב-1649.
ב-1731 איבדה המשפחה את הדוכסות, כאשר לא נותרו בה יורשים זכרים.
בת המשפחה, אליזבטה פארנזה, שנודעה בספרדית בשם איסבל דה פרנסיו, נישאה לפליפה החמישי, מלך ספרד.
בנם, קרלוס השלישי, מלך ספרד ירש את הדוכסיות באיטליה.
משפחת פינקל היא שושלת רבנים יהודית ליטאית, שהצמיחה מתוכה רבנים וראשי ישיבות ידועים בליטא ובארץ ישראל.
אבי השושלת, הרב נתן צבי פינקל שכונה ה"סבא מסלבודקא" (1849–1927), היה תלמידו של הרב שמחה זיסל זיו, "הסבא מקלם", מראשי תנועת המוסר.
הוא ייסד את ישיבת כנסת ישראל (סלבודקה) בליטא וישיבת כנסת ישראל בחברון.
צאצאיו של הרב נתן צבי פינקל משמשים כראשי ישיבות בישיבות מיר, חברון, סלבודקה ועוד.
רבים מהם חברים במועצת גדולי התורה בעבר ובהווה.
שם המשפחה פינקל פירושו ביידיש הוא "ניצוץ".
הרב נתן צבי פינקל - "הסבא מסלבודקא".
נישא לגיטל וולפרט, נכדתו של רבי אליעזר גוטמן, רב העיר קלם.
בני ובנות הרב נתן צבי פינקל:
הרב אליעזר יהודה פינקל - ראש ישיבת מיר, חתנו של הרב אליהו ברוך קמאי.
הרב אברהם שמואל פינקל, משגיח בישיבת כנסת ישראל בחברון וממייסדי ישיבת היכל התלמוד בתל אביב, חתנו של הרב יהודה החנוכי רב העיר טשכנובצי.
הרב משה פינקל, ראש ישיבת כנסת ישראל בחברון, חתנו של הרב משה מרדכי אפשטיין.
מרים, נפטרה בצעירותה, כנראה לאחר אירוסיה.
גוטל, אשת הרב אייזיק שר, ראש ישיבות כנסת ישראל בסלבודקה וישיבת סלבודקה בבני ברק.
שרה ליבא, אשת הרב שלמה יהודה לייב פלצ'ינסקי, רב בדווינסק.
ראובן, הפך לקומוניסט בצעירותו, גורש על ידי אביו מן הישיבה ונסע לאמריקה.
הרב דוד פינקל - בנו של הרב משה פינקל חתנו של הרב הלל ויטקינד, היה למדן ומקורב לחזון איש ולרב מבריסק, נפטר בגיל 37 בשנת תשי"ז מחבר ספר "ניר לדוד".
הרב חיים זאב פינקל - בנו של הרב אליעזר יהודה פינקל.
ראש ישיבת היכל התלמוד ומשגיח בישיבת מיר בירושלים.
היה נשוי ללאה אייבשיץ בתו החורגת של הרב יוסף חיים זוננפלד, ובנישואין שניים לגיטל, אחות גיסו, הרב חיים שמואלביץ.
הרב בנימין ביינוש פינקל - בנו של הרב אליעזר יהודה פינקל.
חתנו של הרב שמואל גריינמן (גיסו של הרב אי"ש קרליץ, החזון איש).
הרב אברהם מאיר פינקל - בנו של הרב אליעזר יהודה פינקל נישא לצירל בת הרב צבי הירש גליקסון.
הרב משה פינקל - בנו של הרב אליעזר יהודה פינקל.
חתנו של ראש ישיבת עץ חיים הרב מרדכי דוד לוין
הרב חיים שמואלביץ - חתנו של הרב אליעזר יהודה פינקל.
הרב שמחה זיסל ברוידא - חתנו של הרב משה פינקל.
ראש ישיבת חברון וחבר מועצת גדולי התורה.
הרב יוסף שר - בנו של הרב אייזיק שר, נהרג בגטו קובנה.
הרב מרדכי שולמן - חתנו של הרב אייזיק שר.
ראש ישיבת סלובודקה בבני ברק.
הרב אליעזר פלצינסקי - בנו של הרב שלמה יהודה לייב פלצינסקי.
חתנו של הרב אריה לוין.
רבקה לאה - בתו של הרב שלמה יהודה לייב פלצינסקי.
אשת הרב יוסף פרבר, חבר מועצת גדולי התורה, ראש ישיבת "אור ישראל" בסלבודקה ו"היכל התלמוד" בתל אביב.
הרב אליעזר גולדשמידט - חתנו של הרב שלמה יהודה לייב פלצ'ינסקי.
דיין בבית הדין הרבני הגדול וחבר מועצת הרבנות הראשית.
הרב אריה פינקל - בנו של הרב חיים זאב פינקל.
ראש ישיבת מיר ברכפלד וחבר מועצת גדולי התורה.
היה נשוי לאסתר גיטל, בתו של הרב שמואל אהרן יודלביץ.
הרב משה פינקל - בנו של הרב חיים זאב פינקל.
ר"מ בישיבת מיר ומחבר הספרים "בני חיל".
הרב אהרון חדש - חתנו של הרב חיים זאב פינקל.
בנו של "המשגיח" הרב מאיר חדש.
הרב משה פינקל - בנו של הרב דוד פינקל חתנו של הרב יצחק יחיאל יעקבוביץ זצ"ל הקים יחד עם הרב חיים מן ההר את הישיבה הגדולה רמות (מן ההר) ומחבר ספר "ברכת משה".
הרב אביגדור הלוי נבנצל - חתנו של הרב חיים זאב פינקל.
כיהן כרב הכותל ומשמש כר"מ בישיבת הכותל ובישיבת נתיב אריה.
הרב נתן צבי פינקל - חתנו של הרב בייניש פינקל (היה נשוי לבתו הבכורה, הרבנית לאה פינקל).
ראש ישיבת מיר וחבר מועצת גדולי התורה.
נינו של "הסבא מסלבודקא" דרך בנו הרב אברהם שמואל פינקל.
הרב בנימין קרליבך - חתנו של הרב בינייש פינקל מראשי ישיבת מיר.
אשתו, הרבנית בת ציון קרליבך שימשה כמנכלי"ת הישיבה למשך קרוב לשלושה עשורים.
הרב אליהו ברוך פינקל - בנו של הרב משה פינקל.
הרב יצחק אייזיק פינקל - בנו של הרב משה פינקל.
הרב רפאל שמואלביץ - בנו של הרב חיים שמואלביץ.
הרב נחום פרצוביץ - חתנו של הרב חיים שמואלביץ.
הרב יצחק אזרחי- חתנו של הרב חיים שמואלביץ.
הרב ישראל מאיר וייס - חתנו של הרב חיים שמואלביץ.
הרב דוב לנדו - חתנו של הרב יוסף שר.
הרב משה הלל הירש - חתנו של הרב מרדכי שולמן.
ראש ישיבת סלבודקה וחבר במועצת גדולי התורה.
הרב עמרם יצחק זקס - חתנו של הרב מרדכי שולמן.
הרב נתן צבי שולמן - בנו של הרב מרדכי שולמן.
לאה מיזל - בתו של הרב אריה פינקל.
הרב סער מיזל - חתנו של הרב אריה פינקל.
הרב נתן צבי פינקל בנו של הרב אריה פינקל.
משגיח בישיבה לצעירים נווה יעקב בירושלים ומאנשי הצוות הרוחני בישיבת מיר ירושלים.
הרב חזקיהו נבנצל - בנו של הרב אביגדר נבנצל.
רב הרובע היהודי בירושלים במקום אביו.
הרב אליעזר יהודה פינקל - בנו של הרב נתן צבי פינקל.
הרב אשר אריאלי - חתנו של הרב נחום פרצוביץ.
הרב בנימין פינקל - בנו של הרב אריה פינקל, משגיח ישיבת מיר ירושלים ובישיבות נוספות.
נתן צבי פינקל - מנהל המרכז תורני על יסודי "אוהליך", מוסד לנערים שנפלטו מהמסגרות הסטנדרטיות.
הרב נועם יצחק אלון חתנו של הרב נתן צבי פינקל משמש ראש ישיבת מיר מודיעין עילית
הרב בן ציון חדש - חתנו של הרב משה הלל הירש.
משפחת פוסטר היא סדרת טלוויזיה אמריקאית מסוג דרמה משפחתית, ששודרה בערוץ ABC Family בארצות הברית ובערוץ ABC Spark בקנדה.
הסדרה עוסקת בחיי בני משפחת פוסטר, משפחה רב אתנית המורכבת מזוג לסביות המגדלות ילדים ביולוגיים, מאומצים ובאומנה.
הסדרה נוצרה על ידי פיטר פייג' וברדלי ברדבג, המשמשים גם כמפיקים לצד ג'ניפר לופז וחברת ההפקה Nuyorican Productions שבבעלותה.
בעונתה הראשונה זכתה הסדרה לביקורות חיוביות באופן כללי, ולשבחים מיוחדים על גילום הדמויות של קהילת הלהט"ב.
וכתוצאה מכך היא זכתה בשני פרסי תקשורת מטעם הליגה ההומו-לסבית נגד השמצה: אחד בקטגוריית "סדרת דרמה יוצאת מן הכלל", ואילו ג'ניפר לופז זכתה בפרס Vanguard .
הסדרה זכתה גם בפרס בחירת הנוער בקטגוריית "סדרת טלוויזיה פורצת דרך".
בישראל הסדרה שודרה בערוץ yes Drama.
לינה אדמס פוסטר (שרי סאום) וסטפאני "סטף" מרי אדמס פוסטר (טרי פולו) הן זוג המתגורר בסן דייגו, קליפורניה.
לינה, סגנית מנהלת בית ספר, וסטף, שוטרת, מגדלות שלושה ילדים: ברנדון (דייוויד למברט), הבן הביולוגי של סטף מנישואים קודמים, וזוג תאומים מאומצים, חסוס (ג'ייק ט.
אוסטין, נואה סנטיניאו) ומריאנה (סיירה רמירז).
בפרק הבכורה, הסכימו לינה וסטף גם לקחת ילדה אומנת בעייתית, קאלי (מאיה מיטשל), ובעקבות כך לקחו גם את אחיה הקטן, ג'וד (היידן ביירלי).
חייהם הופכים למסובכים יותר כשבני המשפחה יצטרכו להתמודד עם השותפות בין סטף לבעלה לשעבר, מייק (דני נוסי), בעבודה, ועם עוד בעיות משפחתיות שעולות.
סטפני "סטף" מארי אדמס פוסטר (טרי פולו): סטף היא שוטרת.
היא ומייק פוסטר, שותפה לעבודה, הם הוריו הביולוגיים של ברנדון, שהתגרשו זמן קצר אחרי שסטף פגשה את לינה.
סטף ידעה מאז ומתמיד שהיא לסבית, אבל ניסתה להיות "רגילה", כשפגשה את לינה, הבינה שהיא לא יכולה להסתיר את זה יותר.
בפרק 10 של העונה הראשונה, סטף ולינה התחתנו באופן רשמי, לאחר זוגיות של עשר שנים.
סטף היא טיפוס חזק וקשוח, אך יש לה גם צד מצחיק ואוהב.
אביה של סטף מעולם לא תמך בעצם היותה לסבית, הוא נפטר בעונה הראשונה.
בעונה הרביעית סטף הופכת להיות בלשית עקב בעיות כלכליות של המשפחה, ובסוף העונה היא מגלה שקאלי צדקה לגבי קייל (אח האומנה הראשון אי פעם של קאלי וג'וד).
בעונה הרביעית יש חשש שסטף תחלה בסרטן השד, ולכן היא עוברת כריתת שד כפולה, כדי להימנע מהמחלה.
לינה אליזבת' אדמס פוסטר (שרי סאום): לינה היא בת זוגה של סטף, אמו החורגת של ברנדון, ואמם המאמצת/אומנת של הילדים האחרים.
בין שתיהן לינה היא האימהית יותר.
היא טובה עם ילדים ומנסה לעיתים קרובות לבוא לקראתם יותר מאשר להעניש אותם, בשונה מסטף.
היא סגנית המנהלת המעורבת של בית ספר אמנה בו לומדים הילדים.
היא לקחה את קאלי לראשונה אחרי שיצאה מבית המעצר לנוער.
לינה מאוד מודעת לאנשים סביבה ולוקחת על עצמה את התפקיד של האמא הדואגת.
במהלך העונות לינה מגלה לסטף על רצונה להיות בהריון, וכאשר היא נכנסת להריון, התינוקת נולדת פגה, ומתה מספר שעות לאחר הלידה.
בעונה הרביעית היא לקחה חופשה ללא תשלום מהעבודה בשביל לעזור לחסוס לאחר התאונה שעבר, מה שמוביל את המשפחה לחוסר כלכלי יותר גדול ממה שהיה להם עם שתי עבודות.
לינה היא דמות אופטימית סבלנית ונחשבת כאמא טובה לילדיה.
קאלי אדמס פוסטר (מאיה מיטשל): קאלי בת ה-16 היא אחת הילדים האומנים של המשפחה.
היא אוהבת מאוד את אחיה הקטן, ג'וד, ונשלחה לבית מעצר לנוער על השמדת רכב על מנת להגן על ג'וד מאביו האומן המתעלל.
לאחר שהיא משתחררת מבית המעצר ועוברת לגור עם המשפחה, קאלי וברנדון מחלצים את ג'וד, שלאחר מכן גם אומן על ידי המשפחה.
בתחילה היא מתקשה להיפתח בפני המשפחה החדשה, אך עם הזמן היא לומדת לאהוב ולקבל אותם.
במהלך העונה הראשונה קאלי מפתחת מערכת יחסים אסורה על פי המערכת עם ברנדון.
בנוסף, במהלך העונה, קאלי מפתחת מערכת יחסים עם נער מבית הספר שלה- ווייאט, ובהמשך בורחת איתו, לאחר שהיא וברנדון נמצאו מתנשקים על ידי ג'וד.
בסיום העונה הראשונה, מגלים כי לא ניתן לאמץ את קאלי ביחד עם ג'וד, מכיוון שאביו של ג'וד הוא לא אביה הביולוגי.
בעונה השנייה והשלישית, היא מכירה את אביה הביולוגי - רוברט קווין, ואת משפחתו העשירה, שכוללת את בתו - סופיה, שדומה באופן מפתיע לקאלי.
כאשר רוברט מסכים בסופו של דבר לחתום על המסמכים של קאלי על מנת שיוכלו לאמץ אותה, סופיה קורעת אותם ובכך הורסת את הסיכויים של קאלי להיות מאומצת כדי להיות איתה, מכיוון שרוברט לא מסכים לחתום על המסמכים שוב.
סטף סוחטת אותו על מנת לקבל עוד זמן עם קאלי, עד שיבינו מה לעשות כדי שיוכלו לאמץ את קאלי.
במהלך פזיז, באחד הלילות שקאלי מבלה עם ברנדון ומריאנה בבקתה באידלוויד, היא וברנדון שוכבים.
יום לאחר מכן, סטף ולינה מספרות לה שהמליצו על האימוץ שלה באופן רשמי, והיא מאומצת.
בעונה הרביעית, היא מתחברת לאיי-ג'יי, ילד אומנה כמוה שהגיע למרכז התמיכה שבו היא עושה את הפרויקט שלה.
בהמשך קאלי מסתבכת עם פוליטיקאית שמשכנעת אותה לחתום על חוק אומנה מסובך, והיא מגלה שהיא בעצם מנסה שהיא תאשר את החוק הזה כדי שהחברה שלה תרוויח יותר, ולאחר מכן, הפוליטיקאית נעצרת.
במהלך העונה הרביעית, קאלי חוקרת רצח של נער אומנה, ביחד עם ארון, בחור טרנסג'נדר שהיא התיידדה איתו, ואיי-ג'יי לא מרוצה בכל מהמצב.
באמצע העונה הרביעית, קאלי נוסעת עם הרוצח באוטו, היא מנסה לצאת אבל הוא לא נותן לה-בסופו של דבר נגרמת תאונה והיא בורחת.
היא מודיעה בתחנת המשטרה על התאונה, ונעצרת בטענה שהיא גרמה את התאונה ונלקחת לבית מעצר לנוער.
קאלי מבינה שהיא כנראה תצטרך עכשיו לעבוד בשבילו ושאין לה ברירות, היא מאותרת בסוף.
במהלך העונות קאלי עוברת לגור ב"בנות מאוחדות", לאחר שיצאה מבית המעצר לנוער, וכשסטף ולינה מרגישות שהיא צריכה קצת מרחק מהמשפחה.
בתחילה היא לא נקשרת, אך בסוף היא מתחברת לכל הבנות ונשארת חברה שלהן גם אחרי שחזרה לביתה.
בסוף העונה החמישית קאלי עוזרת לחברתו הימנה שהוריה נלקחו למעצר מכיוון שאין להם מעמד חוקי, והם מועמדים לגירוש.
בעזרתה של קאלי, ארון וחבריו ללימודי משפטים, המשפחה ניצלת ונשארת בארצות הברית.
בעקבות המקרה, קאלי מחליטה ללכת ללמוד משפטים.
ברנדון פוסטר (דייוויד למברט): ברנדון בן ה-16 הוא בנם של סטף ובעלה לשעבר, מייק.
בינו לבין קאלי מתפתח רומן.
הוא מאוד מוכשר מבחינה מוזיקלית, בעיקר בנגינה על פסנתר.
יש לו מערכת יחסים לא יציבה עם אביו, מייק, בשל העובדה שמייק הוא אלכוהוליסט נאבק ואכזב את ברנדון פעמים רבות לאורך שנות ילדותו ונעוריו.
בתחילת העונה הראשונה, יש לברנדון חברה בשם טליה, אך הוא נפרד ממנה בגלל רגשותיו לקאלי וטרדתו והכעס על הקנאה שהיא מרגישה כלפי קאלי.
לאורך העונה הראשונה, המשיך ברנדון לחזר אחרי קאלי, על אף שהיא הזהירה אותו שיכולים להעיף אותה מהבית אם יגלו על הרגשות שלהם.
ברנדון ממשיך לעשות החלטות פזיזות, כולל הפרת צו הרחקה, כדי להיות עם קאלי.
בסופו של דבר, הוא מקבל את העובדה שקאלי צריכה משפחה יותר מאשר מערכת יחסים, ומסכים לפרידה הדדית.
ברנדון מצטרף ללהקה שנקראת "האחות הקטנה של מישהו", ומתאהב בזמרת הראשית-לו ומתחיל לצאת איתה.
הלהקה יוצאת לסיבוב הופעות בקיץ, וברנדון מנסה את כל מאמציו על מנת שהאמהות של יאשרו את יציאתו.
בזמן הזה הוא מקבל הזמנה מתוכנית מוזיקה שנקראת אידלוויד, להצטרף לתוכנית לקיץ.
בסופו של דבר, ברנדון בוחר ללכת לאיידלוויד, שם הוא משתתף כמלחין ולא כנגן כמו שרצה להיות.
הוא ושותפתו באיידלוויד לא מסתדרים, והם גורמים לכך שיעיפו את שניהם מהתוכנית.
מספר ימים אחר כך, הוא מוחזר לתוכנית בעזרת חבר אחר.
בלילה של גמר איידלוויד, הוא מנצח בתחרות, עם שיר שהוא הלחין וניגן.
לאחר מכן בלילה הוא וקאלי שוכבים לאחר שנדמה לשניהם שאין לקאלי סיכויי להיות מאומצת.
במהלך העונה הרביעית הוא מתחיל לצאת עם בחורה שפגש בעבודה בבר-קורטני, בצעד פזיז הוא עובר לגור איתה ועם בנה בן ה-3. האמהות שלו לא תומכות בקשר מכיוון שהיא גדולה ממנו ב-3 שנים, עובדת בבר וגרושה עם ילד.
כשברנדון נוסע לניו יורק לבקר בג'וליארד, הוא נפרד ממנה באמצעות מכתב.
הוא מתקבל לג'וליארד, אך מאוחר יותר, מתגלה שהוא לא יכול ללמוד שם כי הוא ניגש לבחינות פסיכומטרי בשם של מישהו אחר, כדי לקבל כסף, וג'וליארד גילו על זה.
בעונה החמישית הוא מתחיל לצאת עם גרייס שגדולה ממנו בשנה, לאחר כמה זמן ביחד מתגלה כי גרייס חולה בסרטן, לאחר ניסיון לטיפול חדשני שלא הצליח, היא נפטרה ומשאירה את ברנדון שבור.
חסוס אדמס פוסטר (ג'ייק ט.
אוסטין /נואה סנטינאו): חסוס הוא אחד מהתאומים שלינה וסטף אומנו ובסופו של דבר אימצו.
הוא בן 15 והוא רגוע ונינוח יותר מאחותו התאומה.
יש לו הפרעת קשב, שבעקבותה הוא לוקח תרופות.
לאחר התעלפות שנגרמה מהכדורים שלו, הוא מחליט להקשיב לעצתו של מייק להצטרף לנבחרת ההיאבקות כדי להתמודד עם השפעות שליליות של הפרעת הקשב.
הוא ואחותו קרובים מאוד מפני ששניהם נולדו לתוך מערכת האומנה והוא תמיד הגן עליה; עם זאת האישיות והערכים שלהם מתנגשים מדי פעם, מה שגורם לוויכוחים רבים.
הוא אפילו הרחיק לכת ולקח על עצמו את האשמה של מריאנה שמכרה את הכדורים שלו כדי שיהיה לה כסף לתת לאמם הביולוגית, אנה, שהוא מרגיש תיעוב וטינה כלפייה מכיוון שהיא משתמשת בסמים וויתרה עליו ועל מריאנה בשביל הסמים.
הוא מתחיל לצאת עם לקסי, חברתה הטובה ביותר של אחותו מריאנה, אותה הוא מכיר שנים רבות כי מריאנה ולקסי הן חברות מכיתה א'.
הוא ואחותו נכנסים לוויכוח כשהיא מגלה שהוא יוצא בחשאי עם לקסי ומרגישה נבגדת על ידיו.
מערכת היחסים שלו עם לקסי נמצאת בהמתנה כשהיא עוברת חזרה להונדורס מכיוון שסבתה חולה ומשפחתה לא יכולה למצוא דרך חזרה מכיוון שהם מהגרים בלתי חוקיים.
הוא מתחיל לצאת עם חברתו לנבחרת ההתאבקות, אמה, והם נפרדים במהלך פזיז.
אחרי הפרידה הוא מתחיל לצאת עם חברה לנבחרת הריקוד של מריאנה, היילי, ואפילו עושה קעקוע עם שמה אבל גם הם לבסוף נפרדים.
חסוס מקבל הצעה ללכת ללמוד בפנימיית התאבקות, והוא חוזר בעונה הרביעית, לאחר שחבריו לפנימייה לוקחים ממריצים וחסוס מסרב.
חסוס מחפש את אביו במהלך העונה הרביעית, ומוצא אותו, והם מתחברים.
אביו - גבריאל, הוא עבריין מין רשום, מכיוון ששכב עם אימו של חסוס ומריאנה כשהייתה נערה, והוריה לא הסכימו למערכת היחסים ביניהם.
בהמשך, הוא ומריאנה עוזרים לגייב להימחק מרשימת עברייני המין.
חסוס נפצע כאשר הוא מנסה לחפות על גבריאל, שאמור לתקן את הבית של סטף ולינה.
באמצע העונה הרביעית, הוא חוטף התקף, חווה פגיעה מוחית, ונמצא בסכנת חיים.
לאחר מכן מגלים שאמה נכנסה להריון ממנו משום שהגלולות לא עובדות טוב ביחד עם התרופות נגד דיכאון שהיא נטלה, והיא עושה הפלה בלי לספר לו על זה.
בסוף העונה הרביעית הוא מגלה על הכל ומכיוון שברנדון ידע אז הוא חושד שזה בכלל התינוק של ברנדון והוא לא ידע מזה.
בסופו של דבר הוא מגלה שזה היה התינוק שלו והוא כועס על כך שאמה לא שיתפה אותו בהכל.
מריאנה אדמס פוסטר (סיירה רמירז): אחותו התאומה בת ה-15 של חסוס, מריאנה אומנה כשהייתה ילדה קטנה, ואומצה בסופו של דבר על ידי לינה וסטף היד עם אחיה חסוס.
היא חכמה אינטליגנטית ומאוד אכפת לה מהמראה שלה.
היא פופולרית וחברתית, אוהבת לרכל, ומדברת ספרדית שוטפת.
היא נאיבית כשזה מגיע לנושאים מסוימים - במיוחד כשמדובר באמה הביולוגית, אבל היא מחכימה בהמשך הסדרה, ומבינה שהיא ניצלה אותה בשביל כסף.
היא משנה את עצמה בשביל בנים כדי למצוא חן בעיניהם.
בעונה הראשונה החבר שלה היה זאק (ג'וליאן דה לה סל).
בהמשך היא פוגשת את מאט והם מתאהבים אך לאחר שהוא הולך לסיבוב הופעות עם אחיה ברנדון היא שוכבת עם ואייט ובוגדת במאט.
בעונה 3 היא מכירה את ניק חבר של חסוס והם נהיים חברים אך בסוף עונה 3 רואים את אהבתה למאט במיוחד בפרק של ההצגה של יוליה ורומאיו שברנדון מציג.
בסוף העונה השלישית, ניק מגיע לבית הספר עם אקדח, אך בורח ומתחבא בבית של משפחת פוסטר.
לאחר מספר ימים שבהם הוא מתחבא, הוא מתגלה למריאנה, עם האקדח, ורוצה לפגוע בעצמו.
מריאנה מצליחה להרגיע אותו, והוא נתפס על ידי סטף, והולך לבית חולים פסיכאטרי.
מריאנה ממשיכה בקשר איתו, אף על פי שהיא במערכת יחסים עם מאט.
בסופו של דבר מאט נפרד ממנה כיוון שאינו יכול לבטוח בה.
במהלך העונה החמישית מתחילה לצאת עם השכן שלה לוגן, אך לא בטוחה לגבי זה ומחליטה לצאת במקביל גם עם וויאט ומאט.
היא מבינה שמאט לא טוב עבורה וממשיכה לצאת עם לוגן וויאט במקביל.
ג'וד אדמס פוסטר (היידן ביירלי): ג'וד בן ה-13 הוא אחיה הביולוגי למחצה של קאלי דרך אימם, שנחלץ על ידי קאלי וברנדון ממשפחה אומנת מתעללת בעונה הראשונה.
הוא ילד שקט עם נוף קצת יותר אופטימי על משפחות אומנה מאשר קאלי, על אף שהועבר מבית אומנה לבית אומנה יחד עם אחותו.
ברגע שהוא עובר לגור בבית משפחת פוסטר, הוא מתחיל להתרגל במהירות לאורח החיים החדש והופך ליותר פטפטן ואנרגטי.
בבית הספר לאחר שמציקים לו על זה שהוא שם לק, הוא מפתח חברות קרובה עם ילד טוב לב בשם קונור.
מערכת היחסים אשר מתחילה להתפתח בין השניים גורמת לג'וד ללמוד ולקבל את נטייתו המינית.
בהמשך הסדרה, ג'וד מאומץ על ידי לינה וסטף, אם כי בעיה טכנית בנוגע לתעודת הלידה של קאלי מונעת ממנה להיות מאומצת יחד אתו.
לאחר שקונור עובר לגור עם אמו, ג'וד מפתח מערכת יחסים עם בן של כומר, נואה.
השניים מעשנים ביחד חשיש, ולאחר מכן, ג'וד מתחיל לעשן חשיש לבד.
מייקל "מייק" פוסטר (דני נוסי): מייק הוא סמל משטרתי מסן דייגו, אביו של ברנדון, ובעלה לשעבר של סטף.
בהמשך הסדרה, נודע כי למייק יש בעיית שתייה.
הוא לעיתים קרובות מבקר בבית משפחת פוסטר, ומכיר את משפחתו של בנו.
לקראת סוף העונה הראשונה, הוא התחיל לצאת עם דני, שעזרה לו לשמור על פיכחונו.
לאחר שדני שכבה עם ברנדון בעונה הראשונה ונכנסת לכלא, הוא ממשיך בחייו.
בעונה 3 מתאהב באנה ומתפתח קשר רומנטי.
הוא מאמץ את אייג'יי ומטפח אותו.
אנה: אימם הביולוגית של התאומים, חסוס ומריאנה.
לאנה יש בעיות שתייה חמורות ובמהלך העונות מייק עוזר לה להיגמל ולטפל בתינוקת החדשה שלה איזבלה, עד שהיא לבסוף חוזרת לחיות עם הוריה.
בעונה 3 בינה לבין מייק מפתח ביניהם קשר רומנטי, בעונה החמישית הוא מציע לה לעבור לגור איתה ובסוף בעונה גם מציע לה נישואין.
קונור (גאווין מקינטוש): חבר של ג'וד, במהלך העונות מתפתח בינם קשר וקונור יוצא מהארון.
בעונה 3 הוא עובר לגור עם אמא שלו כי אבא שלו לא מקבל את זה שהוא בזוגיות עם בחור.
לקסי (ביאנקה סנטוס): חברתה הטובה ביותר של מריאנה מכיתה א', יוצאת עם חסוס בחשאי ובהמשך מגלה שהוריה מהגרים לא חוקיים ולכן היא והוריה עוברים להונדורס.
בעונה 3 חוזרת ושוב מתפתח הקשר בינה לבין חסוס.
איי-גיי: חבר של קאלי בעונה הרביעית והחמישית.
נמצא אצל מייק כבית אומנה.
סבתו, קרובת המשפחה היחידה שנשארה להם, נפטרת.
איי גיי בוגד בקאלי והם נפרדים.
מייק מודיע לאיי-ג'יי שהוא רוצה לאמץ אותו, אך איי-ג'יי לא רוצה כי הוא מקווה לגור עם טיי כשהוא ישתחרר מהכלא.
הם מחליטים שאנה ואיזבלה יעברו לגור עם מייק ואיי-ג'יי יעבור לדירה באותה קומה, עד שטיי ישתחרר מהכלא.
אמה: בת הזוג של חסוס פעמיים והבת היחידה בנבחרת ההיאבקות וגם הייתה חברה בקבוצת המדע, מתמטיקה והמחשבים ביחד עם מריאנה וכך הפכה לחברתה הטובה ביותר.
באמצע העונה הרביעית היא נכנסת להריון מחסוס והיא מבקשת מברנדון לקחת אותה לעשות הפלה מאחורי גבו של חסוס.
חסוס מגלה על כך במקרה והם רבים.
בעונה ה-5 חסוס מציע לאמה נישואים, היא מסכימה אך לאחר מעט זמן אומרת לו שהיא לא מוכנה וחסוס נפרד ממנה.
הם חזרו בנשף בעקבות זה שחסוס התחרט על כך שנפרד ממנה.
טיילור שואו (איזבלה וידוביץ'): חברתו לכיתה של ג'וד (עונות 3–5)
וואיט (אלכס סקסון): החבר הראשון של קלי בעונות 1–3
ארון (אליוט פלטשר): החבר של קאלי בעונה החמישית המשתייך לקהילת הלהט"ב כטארנסג'נדר.
ניק (לואיס האנטר): הוא חברו של חסוס והחבר הלא יציב של מריאנה.
בעונה הרביעית, סטף ומייק מגלים שניק הצית את המחסן ואז הם מבינים שהוא ברח מבית הספר עם האקדח של אביו.
משפחת ספרא היא משפחה של בנקאים סוחרים ונדבנים יהודים שמוצאה בעיר חלב שבסוריה.
עיקר הצלחתם הפיננסית של בני המשפחה החל לאחר שהיגרו לביירות, לבנון.
בני המשפחה נחשבים בין היהודים העשירים בעולם, ומגזין פורבס העריך כי בסך הכל מנהלת המשפחה עסקים בהיקף של 200 מיליארד דולר.
מוצאה של משפחת ספרא הוא מהעיר חלב שבסוריה.
פירוש השם "ספרא" בערבית הוא צהוב או זהב.
למרות הדיסקרטיות הקיצונית של תולדות המשפחה הנשמרת על ידם בקנאות עד ימינו, בתחילת דרכם עסקו ככל הנראה במסחר בזהב שמקורו בשיירות הגמלים שעברו באזור בתקופת האימפריה העותמאנית.
באמצע המאה ה-19 הוקם בחלב "בנק האחים ספרא" שעסק במימון זעיר של המסחר המתפתח בין אירופה והמזרח התיכון.
לפני כ-100 שנה החלה פעילותה העסקית של המשפחה להתפתח במהירות ובניה החלו לעסוק גם בבנקאות מודרנית.
לאחר מלחמת העולם הראשונה עבר יעקב ספרא מייסד השושלת המודרנית לעיר ביירות ושם החלה הצלחתו העסקית הגדולה: ספרא פתח את "בנק דה קריט נשיונל" תוך שהוא מנצל את הפיכתה של העיר למרכז עסקי במזרח התיכון.
בניו של יעקב, אדמונד ומואיז, אשר נולדו בלבנון, עברו למילנו באיטליה ב-1949 שם הקימו חברה למסחר במטבעות זרים, זהב ומתכות יקרות אחרות.
בשנת 1952 עברה המשפחה לברזיל, ובשנת 1957 הקימו שם את "בנקו ספרא".
בתחילת דרכם בברזיל התמקד ספרא בניהול נכסים עבור בעלי הון ובהלוואות לעסקים ואנשים פרטיים אשר יכלו בתמורה להציע ביטחונות מוצקים כגון נדל"ן.
אופן פעילות זה איפשר לו להתגבר על חוסר היציבות הפוליטית שאפיינה את המדינה בתקופה זו ביחד עם אינפלציה גבוהה וסביבה כלכלית בלתי יציבה.
ספרא החל ברכישה של בנקים קטנים שאותם מיזג לתוך הבנק המשפחתי והחל להשקיע גם בחברות ריאליות בתחומי הטקסטיל והתאית.
בני המשפחה המשיכו להרחיב את הפעילות העסקית שלהם וב-1998 קיבלו זיכיון להקמת חברת טלפון סלולרי בברזיל בשותפות עם חברת בלסאות' מארצות הברית.
אולם ב-2003 מכרו את החברה בהפסד לאחר השקעות עתק שבוצעו בו.
בשנת 1966 הקים אדמונד ספרא גם את "ריפבליק בנק ניו יורק" - Republic National Bank of New York.
ב-3 בדצמבר 1999 נספה אדמונד ספרא בשריפה בדירת הפנטהאוז שלו במונקו.
ביולי 2006 רכש ג'וזף ספרא את מניותיו של אחיו מואיז בעסקים המשותפים.
באוגוסט 2014 רכש גוז'ף ספרא את חברת צ'יקיטה (במקור חברת הפירות המאוחדת ששלטה בגידול וסחר בבננות ביבשת אמריקה) תמורת כ-610 מיליון דולר.
בנובמבר 2014, רכש ג'וזף ספרא, תמורת 726 מיליון ליש"ט את "מגדל המלפפון" (הגרקין) בלונדון.
באפריל 2016 הוגש כתב אישום נגד ג'וזף ספרא, לפי האישום ספרא היה מודע לתוכניות מנהלים בחברתו לשלם שוחד כדי להפחית את מסי החברה.